钦定古今图书集成/明伦汇编/闺媛典/第092卷 > 姚旭辉妻屠氏
## 钦定古今图书集成/明伦汇编/闺媛典/第092卷 > 姚旭辉妻屠氏

按《绍兴府志》：屠氏，姚旭辉妻，嵊人。旭辉贫，役于公。屠
勤织纴供舅姑，或不继，遭诟詈，必婉容以受。尝日食
一餐，邻妇怜而进之食，辞曰：“吾腹未枵也。”夫免役归，
益贫窘。谋出其妻，屠哀泣以死，誓不听。乃密纫里衣，
乘夜沉百尺潭，捞尸，数日不得。逾月浮尸原所，颜色
如生。